তখন সামরিক বাহিনী সমর্থিত তত্ত্বাবধায়ক সরকার ক্ষমতায় ‘মাইনাস টু’ বাস্তবায়নের জন্য নানা ধরনের তৎপরতা চলছে মুলত সামরিক তত্ত্বাবধানে। বেশকিছু ডাকসাইটে নেতাদের স্বিকারোক্তি প্রকাশিত হচ্ছিল পত্রিকায়, ইউটিউবে। স্বভাবতই সহজ আড্ডালাপে এধরনের কঠিন স্বিকারোক্তি (সত্য মিথ্যে যাই হোক) বেরিয়ে আসেনি। মানে কিছু শারিরীক মানসিন নির্যাতনের ছবিও কল্পনা করা কঠিন ছিলোনা। একজন সাধারন নাগরিক হিসাবে একটা আশঙ্কা জাগছিল মনে, যদি মাইনাস টু কাজ না করে তাহলে যারা এই ইন্টারোগেশান ইত্যাদির সাথে জড়িত তাদের পরিনতি কি হবে? তখন সামরিক বাহিনীও হয়ত বুঝে গিয়েছিল মাইনাসটু সফল না হবার ঝুকি কতটা। ফলে তাদের আচরন অনেকটা মরিয়া ছিল বলেই অনুমান করা যাচ্ছিল (এভাবেই পর্যবেক্ষন করছিলাম তত্ত্বাবধায়ক সরকারের কাজগুলো)। যদি প্রধান রাজনৈতিক দলের একটি ক্ষমতায় আসে এবং অন্যটি বহাল তবিয়তে বিরোধী দলে যায় তারা কি কেবল এই অফিসারদের বা বৃহত্তর অর্থে সেনাবাহিনীর উদ্ধত আচরনের উত্তর দিতে চাইবে না? যদি উত্তর দিতে চায় তবে সেই উত্তরের ধরনটা কেমন হবে? কয়েকজন অফিসারকে ছাটাই করা অবশ্যই এই ঔদ্ধত্যের যথেষ্ট জবাব নয়, যদি রাজনৈতিক নেতাদের ইগোর ব্যপারটাকে বিবেচনা করি।